[{"text_idx": "#000001", "text": "Basauri jaietan da egun hauetan eta ezin zen falta pertsona nagusien omenez egiten den eguna. Hainbat konpartsa, talde eta elkartek goizeko bederetzietan udaleko txupinagaz batera hasi eta egunean zehar luzatzen den egitaraua prestatu dute: kalejira, herri igel txapelketa, bazkari eta festa, karaokea, kontzertuak eta herri \u201csandwich jana\u201d besteak beste. Hauetariko asko ezagun zaizkigu SOINHEZIk nagusientzat bereziki eskainitako gorputz adierazpen, memoria, erlajazio, margozketa eta eskulan tailerretara besteak beste etortzen baitira, udaletzean antolatutakoak. Benetan merezita duten egunaz gozatzea espero dugu."}]